4

# 

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΟΛΙΤΙΣΜΟΥ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

Ίμερος, 02-04-2015

Αριθμός Πρωτ: Φ 4.2.1/ 98

ΠΕΡΙΦΕΡΕΙΑΚΗ ΔΙΕΥΘΥΝΣΗ Π/ΘΜΙΑΣ ΚΑΙ Δ/ΘΜΙΑΣ ΕΚΠΑΙΔΕΥΣΗΣ ΑΝ. ΜΑΚΕΔΟΝΙΑΣ ΚΑΙ ΘΡΑΚΗΣ

# ΚΕΝΤΡΟ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ

# ΜΑΡΩΝΕΙΑΣ

Διεύθυνση: Ίμερος Ροδόπης,

694 00 Ξυλαγανή

Πληροφορίες: Μαρία-Ευθυμία Δούπα

Τηλέφωνο: 2533022596

Fax: 2533022399

e-mail: [mail@kpe-maron.rod.sch.gr](mailto:mail@kpe-maron.rod.sch.gr)

[info@kpemaronias.gr](mailto:info@kpemaronias.gr)

Ιστοσελίδα: [www.kpemaronias.gr](http://www.kpemaronias.gr)

**Προς: ΠΙΝΑΚΑΣ ΑΠΟΔΕΚΤΩΝ**

**Κοιν: ΠΙΝΑΚΑΣ ΑΠΟΔΕΚΤΩΝ**

**Θέμα: «Πρόσκληση συμμετοχής σε απολογιστικό τριήμερο σεμινάριο του ΚΠΕ Μαρώνειας στο πλαίσιο του Εθνικού Θεματικού Δικτύου**

**«Τα Ευρωπαϊκά Ορειβατικά Μονοπάτια Ε6 και Ε4».**

*Παπίκιο:15-17 Μαΐου 2015*

Το Κέντρο Περιβαλλοντικής Εκπαίδευσης Μαρώνειας, σύμφωνα με τον ετήσιο

προγραμματισμό του για το σχολικό έτος 2014 – 2015 και στο πλαίσιο του Επιχειρησιακού

Προγράμματος «Εκπαίδευση και Δια Βίου Μάθηση», που γίνεται στο πλαίσιο της Πράξης «Δράσεις Δια Βίου Μάθησης για το Περιβάλλον και την Αειφορία», Α.Π.7, που υλοποιείται μέσω του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο-Ε.Κ.Τ.) και από εθνικούς πόρους, διοργανώνει τριήμερο σεμινάριο του Εθνικού Θεματικού Δικτύου «Τα Ευρωπαϊκά Ορειβατικά Μονοπάτια Ε6 και Ε4» στο οποίο θα συμμετάσχουν εκπαιδευτικοί του Δικτύου, όπως και μέλη ΚΠΕ του Δικτύου με θέμα:

**«Το Ευρωπαϊκό ορειβατικό μονοπάτι Ε6 στην οροσειρά της Ροδόπης»**

**Σε ποιους απευθύνεται**

Το Σεμινάριο απευθύνεται σε εκπαιδευτικούς Α/θμιας και Β/θμιας Εκπ/σης, οι οποίοι ανήκουν στο Δίκτυο «Τα Ευρωπαϊκά Ορειβατικά Μονοπάτια Ε6 και Ε4», σε Υπευθύνους Π.Ε. και Σχ. Δραστηριοτήτων οι οποίοι έχουν σχολεία τους στο Δίκτυο και σε εκπαιδευτικούς μέλη Π.Ο. των συνεργαζόμενων με το Δίκτυο Κ.Π.Ε. Επίσης μπορούν να συμμετάσχουν εκπαιδευτικοί οι οποίοι δεν ανήκουν στις παραπάνω κατηγορίες, αλλά πρόκειται να ενταχθούν και να υλοποιήσουν πρόγραμμα στα πλαίσια του δικτύου την επόμενη σχολική χρονιά, εφόσον υπάρξουν κενές θέσεις. Ο μέγιστος αριθμός συμμετεχόντων θα είναι 55 άτομα, συμπεριλαμβανομένων των μελών της Π.Ο. του ΚΠΕ Μαρώνειας, των εισηγητών, των μελών Π.Ο. συνεργαζόμενων με Δίκτυο ΚΠΕ (σύνολο 10 ΚΠΕ-1 εκπαιδευτικός ανά ΚΠΕ), των επιμορφούμενων εκπαιδευτικών του Δικτύου και των οδηγών βουνού. Σημειωτέον ότι λόγω σύγκλισης της συντονιστικής επιτροπής του δικτύου, σε ότι αφορά στους Υπευθύνους Π.Ε. και Σ.Δ και στα μέλη Π.Ο. ΚΠΕ, θα τηρηθεί προτεραιότητα συμμετοχής σε αυτούς που ανήκουν στη Συντονιστική και Παιδαγωγική ομάδα του δικτύου, και σε περίπτωση μη κάλυψης των διατιθέμενων θέσεων, αυτές θα καλυφθούν από λοιπές αιτήσεις.

**Σκοπός του σεμιναρίου**

Σκοπός του σεμιναρίου είναι η ανάδειξη της ιστορικής, πολιτιστικής, τουριστικής,

γαστρονομικής, ψυχαγωγικής και περιβαλλοντικής διάστασης του μονοπατιού διαχρονικά, η ανάδειξη των ευκαιριών που προσφέρει για την προώθηση του περιπατητικού τουρισμού, ο οποίος δυστυχώς στην Ελλάδα δεν συμβαδίζει με τα Ευρωπαϊκά δεδομένα και η προβολή καλών πρακτικών εκ μέρους της εκπαιδευτικής κοινότητας, δραστηριοτήτων που σχετίζονται με την πεζοπορία ως εργαλείο περιβαλλοντικής ευαισθητοποίησης. Κατά τη διάρκεια των εργασιών του σεμιναρίου θα γίνουν εισηγήσεις, επισκέψεις σε πεδία και θα διεξαχθούν εργαστήρια, με σκοπό την πληρέστερη ενημέρωση των επιμορφούμενων εκπαιδευτικών αναφορικά με τα ορειβατικά μονοπάτια.

**Τόπος-χρόνος υλοποίησης**

Η Συνάντηση Εργασίας θα πραγματοποιηθεί στη Μαρώνεια και στην οροσειρά της Ροδόπης από τις 15 έως 17 Μαΐου 2015. Συγκεκριμένα, η πρώτη ημέρα του σεμιναρίου δηλαδή η 15η Μαΐου θα διεξαχθεί στις εγκαταστάσεις του ΚΠΕ Μαρώνειας, ενώ η 2η και 3η ημέρα στην οροσειρά της Ροδόπης.

**Κριτήρια συμμετοχής**

Το σεμινάριο απευθύνεται σε 40 Εκπαιδευτικούς Α/θμιας και Β/θμιας εκπαίδευσης, οι οποίοι κατά προτεραιότητα είναι μέλη του δικτύου. Σε περίπτωση που οι αιτήσεις είναι περισσότερες από τον προβλεπόμενο αριθμό επιμορφούμενων, θα προηγηθούν οι εκπαιδευτικοί που έχουν αποστείλει εργασία-δράση στα πλαίσια του δικτύου, θα ακολουθήσουν οι εκπαιδευτικοί που δεν έχουν αποστείλει και, τέλος, οι εκπαιδευτικοί που δεν είναι μέλη του δικτύου.

**Χρηματοδότηση**

Το ΚΠΕ Μαρώνειας θα καλύψει

1. Τη διαμονή (με πρωινό) για δύο ημέρες των εκπαιδευτικών, εισηγητών, οδηγών βουνού, και μελών της Π.Ο του ΚΠΕ Μαρώνειας.
2. Τη διατροφή (δύο γεύματα) των εκπαιδευτικών, εισηγητών, οδηγών βουνού, μελών της Π.Ο του ΚΠΕ Μαρώνειας και μελών Π.Ο συνεργαζόμενων ΚΠΕ .
3. Την μετακίνηση όλων των συμμετεχόντων κατά τη διάρκεια του σεμιναρίου, από και προς το πεδίο με λεωφορείο.

**Εξαιρέσεις χρηματοδότησης**

1. Η μετακίνησή των επιμορφούμενων από τον τόπο προορισμού τους προς τη Μαρώνεια και από την Κομοτηνή προς τον τόπο προορισμού τους, βαρύνει τους ιδίους.
2. Η μετακίνηση προς και από τη Μαρώνεια και η διαμονή των εκπαιδευτικών μελών Παιδαγωγικών ομάδων των συνεργαζόμενων ΚΠΕ, όπως και των εισηγητών που είναι μέλη ΚΠΕ, θα καλυφθεί από τα Τεχνικά Δελτία ή τις Διαχειριστικές Επιτροπές των ΚΠΕ που ανήκουν.

|  |  |  |  |
| --- | --- | --- | --- |
| **Πρόγραμμα σεμιναρίου** | | | |
| ***Παρασκευή 15 Μαΐου 2015*** | | | |
| **12:00 -14:00** | | Σύγκλιση συντονιστικής επιτροπής του Δικτύου | |
| **15:30-16:00** | | Προσέλευση-Εγγραφές. | |
| **16:00-16:20** | | Παιχνίδια γνωριμίας.  Εισηγητές: Φωτεινή Μαρκίδου, Νικόλαος Σαζακλίδης Μέλη Π.Ο.  ΚΠΕ Μαρώνειας  Χώρος: Εγκαταστάσεις ΚΠΕ Μαρώνειας | |
| **16:20-16:40** | | Aπολογισμός δικτύου.  Εισηγήτρια: Μαρία-Ευθυμία Δούπα, Υπεύθυνη Λειτουργίας  ΚΠΕ Μαρώνειας  Χώρος: Εγκαταστάσεις ΚΠΕ Μαρώνειας | |
| **16:40-17:00** | | Παρουσίαση δράσεων σχολείων της Κρήτης που συμμετέχουν στο δίκτυο Ε6.  Εισηγήτρια: Αρετή Μαρματάκη, Υπεύθυνη σχολικών δραστηριοτήτων Β/θμιας εκπαίδευσης Ν. Χανίων. | |
| **17:00-18:00** | | Παρουσίαση καλών πρακτικών από εκπαιδευτικούς του δικτύου | |
| **18:00-18:20** | | Διάλλειμα | |
| **18:20-17:30** | | Παρουσίαση καλών πρακτικών από εκπαιδευτικούς του δικτύου | |
| **17:30-20:00** | | «Κατακτώντας κορυφές»  Εισηγητής: Αρχοντής Εξακοΐδης, Ορειβάτης, Οδηγός βουνού. | |
| **20:00-20:15** | Μετάβαση στον παραδοσιακό οικισμό της Μαρώνειας | | |
| **20:30-21:30** | «Δείπνο»  Χώρος: Μαρώνεια | | |
| **21:30** | Μετάβαση στο ξενοδοχείο | | |
| ***Σάββατο 16 Μαΐου 2015*** | | | |
| **07:30** | | Αναχώρηση από ξενοδοχείο | |
| **08:15** | | Άφιξη Θάμνα | |
| **08:15-12:15** | | Έναρξη Ανάβασης για το καταφύγιο Χαράλαμπος Δήμου (σύνολο διαδρομής 4 ώρες. Βαθμός δυσκολίας Β).  Εργαστήριο: «Το Ανθολόγιο της Ροδόπης».  Εισηγήτρια: Φωτεινή Μαρκίδου, Μέλος Π.Ο. ΚΠΕ Μαρώνειας. | |
| **12:15-13:00** | | Τακτοποίηση στο καταφύγιο. | |
| **13:00-14:00** | | Μεσημεριανό ελαφρύ γεύμα. | |
| **14:00-17:00** | | Μεσημεριανή ανάπαυλα. | |
| **17:00-18:00** | | Παιχνίδια πεδίου  Συντονιστές: Δάφνη Κυνδελέρου - Αναπληρώτρια Υπεύθυνη ΚΠΕ Μαρώνειας**,** Νικόλαος Σαζακλίδης και Γεώργιος Παγκοζίδης–Μέλη Π.Ο. ΚΠΕ Μαρώνειας**.** | |
| **18:00-19:30** | | Εργαστήρι: Φωτογραφίζοντας την οροσειρά της Ροδόπης  Εισηγητής: Ανδρέας Γκανάτσιος, Aναπληρωτής Yπεύθυνος ΚΠΕ Ελασσόνας. | |
| **20:00-20:30** | | | «Δείπνο» |
| **22:00-23:30** | | | Εργαστήρι: «Παρατηρώντας τα αστέρια»  Εισηγητής: Ανδρέας, Αμανατίδης Πρόεδρος ΣΕΑΘ |
| ***Κυριακή 17 Μαΐου 2015*** | | | |
| **08:30-12:30** | | **Ομάδα Α:** Πεζοπορία στα Ελληνοβουλγαρικά σύνορα και κατάβαση στα Θάμνα (σύνολο διαδρομής 4 ώρες. Βαθμός δυσκολίας Α).  Εισηγητής: Πέτρος Παπαδόπουλος, Οδηγός βουνού. | |
| **07:30-12:30** | | **Ομάδα Β:** Ανάβαση στο Παπίκιο και κατάβαση στα Θάμνα (σύνολο διαδρομής 5 ώρες. Βαθμός δυσκολίας Γ).  Εισηγητής: Αρχοντής Εξακοΐδης, Oδηγός βουνού. | |
| **12:30-13:00** | | Αξιολόγηση σεμιναρίου-Απονομή Βεβαιώσεων συμμετοχής. | |
| **13:00-13:20** | | Μετάβαση Θάμνα-Κομοτηνή/ Λήξη σεμιναρίου | |

Οι αιτήσεις των εκπαιδευτικών θα αποσταλούν σε ηλεκτρονική μορφή από τους Υπευθύνους Σχολικών Δραστηριοτήτων μέχρι την Τετάρτη 29-4-2014 σε ένα από τα κάτωθι email: [mail@kpe-maron.rod.sch.gr](mailto:mail@kpe-maron.rod.sch.gr) και [Info@Kpemaronias.gr](mailto:Info@Kpemaronias.gr)

Η αποστολή των αιτήσεων θα συνοδεύεται από διαβιβαστικό το οποίο θα περιλαμβάνει διαμορφωμένο πίνακα με τους αιτούντες εκπαιδευτικούς της οικείας Διεύθυνσής, κατά αύξοντα αριθμό με τα εξής κριτήρια:

* Συμμετοχή στο Δίκτυο «Τα Ευρωπαϊκά ορειβατικά μονοπάτια Ε6&Ε4»
* Εκπαιδευτικές Δράσεις- Εργασίες.
* Παρακολούθηση σχολικών προγραμμάτων στα πλαίσια του δικτύου.
* Λοιπές δράσεις στα πλαίσια δικτύου.

Οι αιτήσεις των Μελών Π.Ο. ΚΠΕ θα αποστέλλονται απευθείας στο ηλεκτρονικό ταχυδρομείο του ΚΠΕ Μαρώνειας.

Το Αναλυτικό πρόγραμμα θα δοθεί στους εκπαιδευτικούς με την αποστολή της εγκριτικής στο Υ.ΠΟ.ΠΑΙ.Θ. και για καλύτερη εξυπηρέτηση όλων, θα προηγηθεί τηλεφωνική επικοινωνία με τους τακτικούς εκπαιδευτικούς, προκειμένου η έλευσή τους να γίνει με τον ασφαλέστερο αλλά και οικονομικότερο τρόπο.

**Επισήμανση**

1. Για λόγους ασφαλείας είναι σημαντικό οι συμμετέχοντες να διαθέτουν εξοπλισμό βουνού (ορειβατικά παπούτσια, αδιάβροχο μπουφάν, αθλητικό παντελόνι/σορτσάκι, παγούρι, αντηλιακή κρέμα, καπέλο, πρόχειρη ελαφριά τροφή). Θα δοθούν περαιτέρω οδηγίες στο site του ΚΠΕ Μαρώνειας.
2. Επίσης είναι σημαντική η καλή φυσική κατάσταση προκειμένου οι επιμορφούμενοι να συμμετέχουν με άνεση σε όλες τις δράσεις του σεμιναρίου.
3. Την τρίτη ημέρα του σεμιναρίου θα διεξαχθούν δύο πεζοπορικές διαδρομές, διαφορετικού βαθμού δυσκολίας. Παρακαλούνται οι αιτούντες εκπαιδευτικοί να συμπληρώσουν στη φόρμα συμμετοχής, την επιθυμητή διαδρομή που θα ακολουθήσουν.

Με εκτίμηση

Η Υπεύθυνη ΚΠΕ Μαρώνειας

Μαρία Ευθυμία Δούπα

**Επισυνάπτονται**

Πίνακας αποδεκτών

ΠΙΝΑΚΑΣ ΑΠΟΔΕΚΤΩΝ

1. Υ.ΠΟ.ΠΑΙ.Θ
2. Υπεύθυνοι Σχολικών δραστηριοτήτων και Περιβαλλοντικής Εκπαίδευσης

(δια μέσω των Διευθύνσεων Α/βαθμιας και Β/θμιας Εκπαίδευσης της χώρας)

1. Σχολικές Μονάδες της χώρας (δια μέσω των υπευθύνων σχολικών)

δραστηριοτήτων και Περιβαλλοντικής Εκπαίδευσης)

1. Συνεργαζόμενα Κ.Π.Ε. του Δίκτυο «Τα ευρωπαϊκά ορειβατικά μονοπάτια Ε6 και Ε4»:

Κ.Π.Ε. Άμφισσας, Κ.Π.Ε. Βεύης – Μελίτης, Κ.Π.Ε. Βιστωνίδας, Κ.Π.Ε. Αν. Ολύμπου, Κ.Π.Ε. Αρχανών - Ρούβα – Γουβών, Κ.Π.Ε. Βάμου, Κ.Π.Ε. Καστρίου Αρκαδίας, Κ.Π.Ε. Καλαμάτας, Κ.Π.Ε. Καρπενησίου, Κ.Π.Ε. Κισσάβου-Ελασσόνας, Κ.Π.Ε. Κόνιτσας – Πραμάντων, Κ.Π.Ε. Κρεστένων, Κ.Π.Ε. Λαυρίου, Κ.Π.Ε. Νέας Κίου, Κ.Π.Ε. Ομηρούπολης, Κ.Π.Ε. Παρανεστίου, Κ.Π.Ε. Ποροίων, Κ.Π.Ε. Σουφλίου, Κ.Π.Ε. Στυλίδας – Υπάτης, Κ.Π.Ε. Φιλίππων

4. Τμήμα Επιστημών Φυσικής Αγωγής και Αθλητισμού του Δημοκριτείου

Πανεπιστημίου Θράκης

**ΚΟΙΝΟΠΟΙΗΣΗ**

1. Ελληνικός Ορειβατικός Σύλλογος Κομοτηνής
2. Περιφερειακή Διεύθυνση Α/βάθμιας και Β/βάθμιας Εκπαίδευσης Αν. Μακεδονίας και Θράκης
3. Ι.ΝΕ.ΔΙ.ΒΙ.Μ.
4. Κέντρα Περιβαλλοντικής Εκπαίδευσης της χώρας
5. Δήμος Μαρώνειας - Σαπών
6. Φορέας Διαχείρισης Οροσειράς της Ροδόπης